Den Vest-Sjællandske Avis, 1830-01-09
Nyeste Post-Efterretninger. Den 11te Decbr. har den nye Dronning af Spanien holdet sit høitidelige Jndtog i Madrid under den lydeligste Jubel af 300,000 Tilskuere. Dronningen kjørte i en prægtig Stasvogn, hvori Jnfantinderne Donna Jsabella Maria og Louisa Carlotta, samt Hertuginden af Beira befandt sig. Kongen tilligemed hans tvende Brødre rede hende imøde ved hendes Ankomst til AtochaPorten. Det hedte i Forveien, at han vilde ride paa høire Side af Vognen og hans Brødre, paa venstre indtil Slottet, hvor Dronningens Overlevering til ham skulde finde Sted efter de sædvanlige Ceremonier; men han satte sig hos hende i Vognen, og Toget blev derpaa fortsat til Slottet under det herligste Veir. Alle Facaderne for de offentlige Bygninger vare prydede med nye og smagfulde Draperier. En pragtfuld Triumphbue var oprettet i Gaden Alcala, og to herlige Obelisker i Prado og ved Puerta deel Sol. Den offentlige Rolighed er ikke bleven et Øieblik forstyrret, uagtet den uhyre Mængde Fremmede, som vare tilstæde. (Ved saadanne Høltideligheder forglemmes let Cleresiets Overmagt og Constitutionens Afskaffelse. Ogsaa kunne de utallige Jubelraab tiene til at overdøve den ubehagelige Efterretning om Gen. Barradas Capitulation i Tampito, som en Coureer fra den Spanske Ambassadeur i London tre Dage i Forveien havde overbragt til Madrid.) - Jkke mindre glimrende vil den unge Keiserinde af Brasiliens Modtagelse i Rio Janairo blive, som vel ifølge de sidste Efterretninger ikke var ankommen dertil; men som hvert Øieblik blev forventet; men af en privat Skrivelse derfra, kiender man allerede de Festiviteter, som skulde finde Sted, derved: 3 Triumphbuer blive opførte med den største Pragt og i den skiønneste Smag, den ene af Municipalitetet, den anden af den indenlandske Handelstand og den tredie af Damerne. De Franskmænd som boe i denne Hovedstad og som ere begeistrede af denne Tanke, at skulle faae at see en Datter af Prins Eugen, have oprettet en Søile paa Pladsen Sant Francesco, hvorved den paa Pladsen Vendome er taget til Mønster, og hvorpaa Heltens hæderfulde Daad ere optegnede med gyldne Bogstaver. Selv Englænderne ville ikke staae tilbage ved denne Leilighed, og have opført ved Museet en Triumphbue, som overgaaer alt det i Pragt, som man hidindtil har seet. Paa den Gade som fører til Boavista, Keiserens Residents, blive Triumphbuer opsatte, beklædte med Blomster, hvorved Smagen skal træde iste de for Pragten. Officerene af det Keiserlige Huus ville give et Bal i Senatets Palads. Municipalitetet, Handelstanden og de Franske, som boe i Staden, ville ligeledes give Bal; Theatret skal prægtigt decoreres, og den første Dag efter Ballerne ville de Portugisiske Skuespillere give en Forestilling derpaa. Man maae ikke forglemme at de Vendeiros (Detailhandlerne) ville paa Constitutionspladsen foranstalte et Fyrværkerie, hvori et fortryllet Slot af collosalsk Størrelse skal opbrænde i Brillantild. Jlluminationerne skulle vare i 9 Dage. (Men det meest interressante ved al denne Pragt og al denne Jubel er at tænke paa, at for omtrent 300 Aar siden var den Plads, hvorpaa alle disse Høitideligheder nu blive foretagne, begroet med Skov og beboet af nogneVilde.) Nye Breve fra Brasilien forsikkre, at Keiseren har ingenlunde sluttet de Brasilianske Kamre fordi han var misfornøiet med dem, men fordi efter Constitutionen Kammerne kun maae vare i 4 Aar, hvorpaa de aldeles fornyes, og denne Tid var nu udløben. Ogsaa er det Rygte usandt, at der er forsøgt et Angreb paa Keiserens Liv, han er almindelig agtet og elsket af Nationen. Det Valg han har truffet ved sit Ægteskab finder almindeligt Behag, fordi hans Gemalindes Fader Prins Eugens brødefrie Vandel er bekiendt i Brasilien, og han nyder der Alles Agtelse. – Ded politiske Opmærksomhed er nu henvendet paa Keiserens Forhold til hans Broder; man vil vide at der skal være gjort ham fra de Europæiske Hoffer Forslag til at giøre en Ende paa disse Misforhold; men man troer at han vil vedblive sin eengang givne Erklæring og aldrig beqvemme sig til at see denne Sag i et andet Lys end hvori han hidintil bestandig har betragtet den. - Man taler om at et Regiment i Elvas i Portugal har gjort Opstand; kunde der ogsaa finde en ret høitidelig Formælingsfest Sted i Lissabon, saa kunde ogsaa der blive meget forglemt eller overdøvet. Det Engelske Blad Times siger at hvilke Hensigter, endog det Engelsk, Cabinet maae have med at erkiende Don Miguel, saa har det endnu ikke fundet Sted og vil vel heller ikke saasnart skee.